
REFERAT
privind aprobarea contractului de asociere dintre Municipiul Timişoara şi 
Clubul Sportiv Municipal Timisoara 
               Prin adresa nr.SC2009-030217/07.12.2009 Clubul Sportiv Municipal Timisoara solicită realizarea unui parteneriat prin asocierea între Clubul Sportiv Municipal si Municipiul Timişoara, în vederea finanţării şi realizării în comun a actiunilor sportive cuprinse in calendarul competitional al clubului. 

Având în vedere HCL nr.141/2009 privind aprobarea Contractului de Asociere dintre Clubul Sportiv Municipal şi Consiliul Local al Municipiului Timisoara pentru anul 2009, s-a aprobat contributia financiara a Municipiului Timisoara, in valoare de 100.000 lei.
           Conform Proceselor verbale cu nr. SC2010-2807/10.02.2010 si SC 2010 – 6166 /

17.03.2010,Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat actiunile sportive desfăşurate in anul 2009, de catre sectiile sportive ale C.S.Municipal Timisoara, obiectivele propuse in anii  2010-2011, respectiv a propus contributia pe anul 2010.
CS Municipal si-a indeplinit in fiecare an obiectivele de performanta sportive asumate.

In anul competitional 2009 sportivii clubului au obţinut: 160 de medalii la Campionatele  Naţionale(procent 160 %); 34 de medalii la competiţii internaţionale ( procent 235%):
Campionate Europene;C.Balcanice;Regate Internationale .

- un numar de sportivi selectionati in loturile nationale si lotul olimpic al Romaniei la: atletism,canotaj,modelism,tir;
             Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).


În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus continuarea asocierii cu C.S.Municipal Timisoara, prin semnarea unun nou contract de asociere.

Avand in vedere cele mai sus mentionate propunem aprobarea asocierii dintre Municipiul Timisoara si C.S. Municipal, pentru o perioada de 2 ani, pana la data de 31.12.2011 si stabilirea contributiei Municipiului Timisoara , incepand cu anul 2010 la suma de 100.000lei, pentru fiecare an. Contribuţia Municipiului Timişoara se va rediscuta anual în funcţie de performanţele obţinute si de resursele bugetare existente.
Derularea asocierii se va face in urmatoarele conditii:

1. Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive,  asigurarea conditiilor organizatorice si materiale pentru practicarea disciplinelor sportive la nivel inalt de performanta in Municipiul Timisoara, imbunatatirea nivelului de performanta al sportivilor din Clubul Sportiv Municipal Timisoara in cadrul actiunilor sportive, precum si promovarea imaginii municipiului Timisoara, in plan national si international.
2. Municipiul Timişoara contribuie în cadrul asocierii, cu următoarele:
2.1. Asigura accesul si folosinta gratuita a obiectivelor cu destinatie sportiva (sali de sport) aflate in proprietate sau administrare, la antrenamentele si competitiile sectiilor Clubul Sportiv Municipal Timişoara.

2.2.Contribuie financiar , in conditiile legii, cu suma de 100.000 lei pe an bugetar, de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive ’’),pentru activitatea sportiva a sectiilor Clubul Sportiv Municipal Timişoara. 
2.3. Contributia financiara se aloca pentru actiunile sportive din calendarul competitional, care se desfasoara pe durata anului 2010. 

Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
3. Clubul Sportiv Municipal Timişoara contribuie in cadrul asocierii, cu urmatoarele:

3.1.Administreaza sumele alocate de la bugetul local pentru acoperirea in mod exclusiv a cheltuielilor sectiilor sportive,legate de pregatirea sportiva si desfasurarea calendarului competitional,conform prevederilor HG nr.1447/2007, a altor prevederi legale şi numai în scopul pentru care a fost încheiată prezenta asociere;
3.2. Asigura acoperirea tuturor cheltuielilor, cu excepţia celor acoperite din bugetul local prin alocarea sumei prevăzute la pct.2.2,necesare organizării şi desfăşurării actiunilor sportive ale sectiilor clubului;

3.3. Acorda la toate competitiile acces gratuit, tuturor persoanelor, cu exceptia actiunilor caritabile ;

3.4. Promoveaza imaginea municipiului Timisoara si a Consiliului Local al Municipiului Timisoara prin inscriptionarea vizibila  pe echipamentele de competitie a insemnelor acestora, respectiv pe toate materialele promoţionale aferente competiţiei şi evenimentele media.
3.5. Participa la actiunile organizate de consiliul local la care este invitat, prin actiuni sportive demonstrative ;

3.6. Sa prezinte la începutul fiecărui an competiţional, calendarul competiţional şi să întocmească împreună cu Serviciul Administrare Baze Sportive programul de folosire a obiectivelor sportive încredinţate. Neprezentarea calendarului competiţional va atrage de la sine pierderea gratuităţii asupra obiectivelor sportive prevăzute la pct.2.1;

3.7.Reprogrameaza antrenamentele sau meciurile la solicitarea Primăriei Municipiului Timişoara în cazurile în care aceasta organizează acţiuni de interes pentru comunitate sau cu ocazia unor lucrări de reparaţii curente la obiectivele sportive prevăzute la pct.2.1;

3.8.Respecta Regulamentul de Ordine şi Funcţionare al obiectivelor sportive prevăzute la pct.2.1.
3.9.Are obligatia realizarii in fiecare an a obiectivelor de performanta sportiva asumate.

In anul competitional 2010 clubul si-a propus obtinerea urmatoarelor rezultate sportive,cu sportivii de top de la sectiile clubului, reprezentand discipline sportive individuale importante : atletism,box,canotaj, lupte,natatie,modelism,tenis,tir. Obiectivele sunt urmatoarele:
- 105 medalii la Campionate nationale ;

- 10 medalii la competitii internationale si clasari internationale cu sportivii de top de la atletism,canotaj,modelism,tir; 

- un numar de sportivi selectionati in loturile nationale si lotul olimpic al Romaniei la: atletism,canotaj,modelism,tir;
3.10.Organizarea din punct de vedere logistic şi tehnic a unor competitii , in colaborare cu parteneri locali, la toate disciplinele sportive ( minim 20 de competitii);
3.11.Incheierea de protocoale cu cluburile de juniori locale, pentru sportivii de top care termina junioratul, asigurand concentrarea valorilor locale in cadrul C.S.Municipal ;

3.12.Prin atitudinea, comportamentul si manifestarile lor, conducatorii, sportivii si angajatii Clubului Sportiv Municipal, vor promova un climat de fair-play si nu vor afecta imaginea Municipiului Timisoara.

3.13.La sfarsitul calendarului competitional, C.S.Municipal va prezenta situatia rezultatelor sportive obtinute.Neindeplinirea obiectivelor de performanta sportiva cuprinse la 3.9, duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.2.2.Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
4. Cap.Clauze speciale va cuprinde urmatoarele :
4.1.Activitatea financiară a Clubului Sportiv Municipal Timişoara, cu privire la modul de cheltuire a sumelor alocate din bugetul local va fi controlata de catre comisia  numita prin Dispozitia Primarului Municipiului Timisoara. În acest sens, Clubul Sportiv Municipal Timişoara va pune la dispoziţia Municipiului Timisoara, toate documentele legate de sumele alocate prin prezenta hotărâre.
4.2.Directia Comunicare va urmari modul de derulare al contractului de asociere, privind actiunile sportive din calendarul competitional al clubului si  va intocmi la sfarsitul calendarului competitional,Raportul de evaluare a  activitatii sportive desfasurate de catre clubul sportiv, pe care il va prezenta Comisiei de evaluare si analiza.
             Conform documentelor anexate propunem aprobarea asocierii intre Municipiul Timisoara şi Clubul Sportiv Municipal, precum şi alocarea sumei de 100.000 lei pe anul 2010,

ca si contributie a Municipiului Timisoara, in vederea realizarii in comun a actiunii de promovare si dezvoltare a activitatii sportive,  asigurarea conditiilor organizatorice si materiale pentru practicarea disciplinelor sportive la nivel de performanta in Municipiul Timisoara, imbunatatirea nivelului de performanta al sportivilor din Clubul Sportiv Municipal Timisoara in cadrul actiunilor sportive, precum si promovarea imaginii municipiului Timisoara, in plan national si international.
	Director comunicare

Violeta Mihalache 

Biroul Relatii Publice, Invatamant,

Cultura, Sport

Alina Pintilie

Mihai Costa -consilier
	Director economic

Smaranda Haracicu

Avizat Juridic

Mirela Lasuschevici




PAGE  
2
COD FP 53 – 01 ver.1 

.

